ไฟแนนซ์ทูเดย์
..ข่าวลือการปรับรัฐมนตรีเศรษฐกิจไม่เป็นผลดีกับเศรษฐกิจนัก ยิ่งปล่อยไว้นานยิ่งทำให้นักลงทุนไม่เชื่อมั่นมากขึ้น ถึงเวลาที่ พล.อ.ประยุทธ์ จันทร์โอชา นายกรัฐมนตรี ต้องออกมาสยบข่าวลือหรือตัดสินใจเรื่องนี้ให้เกิดความชัดเจน ไม่เช่นนั้นรัฐบาลจะหมดความน่าเชื่อถือจากความขัดแย้งกันเองภายในรัฐบาล
23 ก.ค. 2558

..ข่าวลือการปรับรัฐมนตรีเศรษฐกิจไม่เป็นผลดีกับเศรษฐกิจนัก ยิ่งปล่อยไว้นานยิ่งทำให้นักลงทุนไม่เชื่อมั่นมากขึ้น ถึงเวลาที่ พล.อ.ประยุทธ์ จันทร์โอชา นายกรัฐมนตรี ต้องออกมาสยบข่าวลือหรือตัดสินใจเรื่องนี้ให้เกิดความชัดเจน ไม่เช่นนั้นรัฐบาลจะหมดความน่าเชื่อถือจากความขัดแย้งกันเองภายในรัฐบาล
..สมหมาย ภาษี รมว.คลัง ไม่สนโดนเลื่อยขาเก้าอี้ เดินหน้านั่งเป็นประธานคณะกรรมการขับเคลื่อนมาตรการกระตุ้นเศรษฐกิจและการลงทุนของประเทศ ที่นายกฯ แต่งตั้ง ทำหน้าที่จี้ติดให้เม็ดเงินลงทุนที่ค้างท่อนับแสนล้านบาทเข้าระบบเศรษฐกิจ
..ด้าน วิสุทธิ์ ศรีสุพรรณ รมช.คลัง ก็เป็นกำลังสำคัญในการขับเคลื่อนมาตรการช่วยเหลือรากหญ้าที่ได้รับผลกระทบจากเศรษฐกิจและภัยแล้งที่รุนแรง เรียกหัวเรือใหญ่แบงก์รัฐทั้งธนาคารออมสิน ธ.ก.ส. และธนาคารอาคารสงเคราะห์ (ธอส.) เร่งออกมาตรการสินเชื่อช่วยรากหญ้า วงเงินกว่า 1 แสนล้านบาท ช่วยพยุงเศรษฐกิจครึ่งปีหลังได้ไม่น้อย
..ในที่สุดคณะรัฐมนตรี (ครม.) เห็นชอบการแก้ไขกฎหมายกรมศุลกากร มีการจำกัดเพดานสินบนรางวัลนำจับ ซึ่งเป็นเรื่องที่ภาคเอกชนเรียกร้องมานาน ก่อนหน้านี้ ครม.เห็นชอบแก้ไขกฎหมายกรมสรรพสามิตปรับเปลี่ยนการเก็บภาษีจากฐานราคาหน้าโรงงาน หรือราคาสำแดงนำเข้ามาเป็นราคาขายปลีก จะช่วยเพิ่มประสิทธิภาพการเก็บภาษีของกรมสรรพสามิตอีกมาก ถือว่ารัฐบาล พล.อ.ประยุทธ์ เป็นรัฐบาลที่กล้าปฏิรูปภาษีมากที่สุด
.. เดินหน้าทำงานทันทีสำหรับ สมพร จิตเป็นธม เลขาธิการกองทุนการออมแห่งชาติ (กอช.) ที่ได้งานหิน ดูแลแรงงานนอกระบบกว่า 20 ล้านคน ให้เข้ามาอยู่ในระบบ กอช. ซึ่งไม่ใช่ง่าย แต่เป็นเรื่องสำคัญของประเทศ การรับหน้าที่ครั้งนี้จึงเป็นเหมือนปิดทองหลังพระในการวางรากฐานประเทศ